PAGE  
1

	[image: image1.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

                 
17 martie 2003 
amenajarea teritoriului Si echilibru 

           

Nr.26/1106
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative privind aducerea amplasamentelor şi a zonelor afectate, aferente încetării definite a unor activităţi, într-o stare care să permită reutilizarea acestora, trimis Comisiei noastre în vederea dezbaterii şi avizării în fond, cu adresa nr.566 din 3 februarie 2003. 

 PRESEDINTE,

IOAN OLTEAN

RAPORT  

asupra propunerii legislative privind aducerea amplasamentelor şi a zonelor afectate, aferente încetării definite a unor activităţi, într-o stare care să permită reutilizarea acestora



1. Cu adresa nr.566 din 3 februarie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind aducerea amplasamentelor şi a zonelor afectate, aferente încetării definite a unor activităţi, într-o stare care să permită reutilizarea acestora.



La întocmirea Raportului s-a avut în vedere: 

· avizul Consiliului Legislativ nr.51 din 13.10.2003. 

· punctul de vedere al Guvernului nr.955/MRP din 28.02.2003; 



Propunerea legislativă a fost dezbătută şi avizată în fond, în procedură obişnuită, în şedinţa din 11 martie 2003.



Propunerea legislativă are ca scop instituirea unor măsuri ce vizează obligarea operatorilor economici, în cazul încetării definitive a unor activităţi, de a lua toate măsurile necesare pentru evitarea oricărui risc de poluare şi pentru aducerea amplasamentelor şi a zonelor afectate într-o stare care să permită reutilizarea acestora. 



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea propunerii legislative pentru următoarele motive: 



- Prin obiectul de reglementare, propunerea legislativă este incidentă prevederilor Legii nr.137/1995 privind protecţia mediului, cu modificările şi completările ulterioare, precum şi cu prevederile O.U.G. nr.34/2002 privind prevenirea, reducerea şi controlul integrat al poluării, aprobată cu modificări prin Legea nr.645/2002. 



Astfel, potrivit art.72 din Legea nr.137/1995, fac obiectul evaluării de mediu anumite planuri şi programe privind utilizarea terenurilor, industria, gestionarea deşeurilor s.a. pentru care autorităţile competente pentru protecţia mediului emit aviz de mediu, iar potrivit art.8, obţinerea avizului de mediu este obligatoriu în cadrul dizolvării sau lichidării agentului economic. 



Potrivit art.3 lit.o) din O.U.G. nr.34/2002, autorităţile pentru protecţia mediului verifică luarea tuturor măsurilor necesare pentru evitarea oricăror riscuri de poluare şi a celor pentru aducerea amplasamentului, după încetarea activităţii, într-o stare care să permită reutilizarea acestuia. 



Din coroborarea acestor texte reiese că orice agent economic, a cărui activitate a avut impact asupra mediului, este obligat, ca la încetarea definitivă a activităţii, să readucă factorii de mediu în starea anterioară pe baza avizului de mediu eliberat de autorităţile de mediu. 



In acest context, obiectul propunerii legislative se regăseşte în cuprinsul actelor normative sus-menţionate unde sunt precizate şi autorităţile administrative implicate, precum şi atribuţiunile şi responsabilităţile ce le revin. 



Sub acest aspect, propunerea legislativă este lacunară, nefiind stabilite ce autorităţi ale statului sunt implicate în reabilitarea condiţiilor de mediu în cazul încetării definitive a unei activităţi şi nici pe baza căror documentaţii se face reabilitarea factorilor de mediu.



- Norma prevăzută la art.5 potrivit căreia operaţiunea de dezafectare se face pe baza avizelor Inspectoratului de Stat în construcţii, Comisiei Naţionale pentru Reciclarea Materialelor şi Gărzii de Mediu este contrară prevederilor art.65 lit.s) din Legea nr.137/1995 cu modificările şi completările ulterioare, potrivit cărora Garda de Mediu realizează activitatea de supraveghere a mediului, fiind corp de control ecologic cu statut specific şi nu organ avizator. 



- Art.6 prevede că, în anumite condiţii, se va putea solicita alocarea unor sume din Fondul de mediu. Ori, potrivit art.10 alin.(1) din Legea nr.73/2000 privind Fondul de mediu, cu modificările şi completările ulterioare, acest fond se utilizează pentru susţinerea proiectelor şi realizarea unui număr limitat de categorii de obiective de interes public major, cu prioritate a proiectelor din Planul naţional de acţiune pentru protecţia mediului, iar alineatul (2) al acestui articol precizează categorii specifice de proiecte eligibile.



- La art.11, partea introductivă, norma propusă conform căreia faptele constituie contravenţii numai „dacă prin natura lor nu sunt infracţiuni” este în dezacord cu definiţia dată contravenţiei de Ordonanţa Guvernului nr.2/2001 privind regimul juridic al contravenţiilor, care prevede că fapta descrisă drept contravenţie în actul normativ şi prevăzută cu sancţiune contravenţională nu poate fi decât contravenţie, nimeni neputând să schimbe prin interpretare caracterizarea ei juridică.



- dispoziţia prevăzută la art.16 este contrară cerinţei art.61 alin.(3) din Legea nr.24/2000 privind normele de tehnică legislativă pentru elaborarea actelor normative, potrivit căreia actele normative supuse abrogării trebuiesc evidenţiate în mod expres.



2. Prin obiectul de reglementare şi conţinutul său, proiectul de lege face parte din categoria legilor ordinare.



3. La lucrările Comisiei au fost prezenţi 24 de deputaţi, din totalul de 26 membri ai Comisiei.


Raportul Comisiei a fost adoptat cu 13 voturi pentru şi 3 voturi împotrivă.

PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

